钦定古今图书集成/明伦汇编/氏族典/第056卷 > 徐伯珍
## 钦定古今图书集成/明伦汇编/氏族典/第056卷 > 徐伯珍

按《南齐书徐伯珍传》，“伯珍字文楚，东阳太末人也。祖
父并郡掾史。伯珍少孤贫，书竹叶及地学书。山水暴
出，漂溺宅舍，村邻皆奔走，伯珍累床而止，读书不辍。
叔父璠之与颜延之友善，还袪蒙山，立精舍讲授。伯
珍往从学，积十年，究寻经史，游学者多依之。太守琅
邪王昙生、吴郡张淹并加礼辟，伯珍应召便退。如此”
者凡十二焉。永明二年，刺史豫章王辟议曹从事，不
就。家甚贫窭，兄弟四人皆白首相对，时人呼为“四皓。”
建武四年卒，年八十四，受业生凡千馀人。